Document ID: /roh_data/filtered/fineweb-2-filterrobots_roh.jsonl.gz/19579

Era Flem survegn uss ina residenza per seniors. La fundaziun chasa da vegls e da tgira Plaids investescha en in spazi d'abitar adattà per seniors e vul realisar la primavaira in bajetg nov cun 15 abitaziuns.
Sco quai che la Fundaziun Medias Rumantschas scriva, sajan planisadas diesch abitaziuns da 2,5 stanzas e tschintg abitaziuns da 3,5 stanzas. Il bajetg è profilà gist sper la chasa da vegls Plaids. Uschia pon ils futurs abitants er profitar da servetschs sanitars e da nettegiar.